Case ID: 1237685
Sentence 1: Məhkəmə iclasında Zərərçəkmiş şəxs verdiyi ifadəsində əri Təqsirləndirilən şəxs ilə 1981-ci ilin aprel ayının 26-da rəsmi ailə həyatı qurduqlarını, dörd övladlarının olduqlarını, onunla aralarında tez-tez mübahisələr olduğunu, ərinin həmişə onu döydüyünü, mübahisələrə səbəb isə ərinin mütəmadi olaraq içki qəbul etməsi, səbəbsiz yerə mübahisə etməsi olduğunu, xx.xx.2020-ci il tarixdə saat 15 radələrində əri Qnyazın sərxoş halda yaşadığı ünvana geri qayıdıb yatağında yatdığını, saat 19 radələrində yuxudan oyanan zaman ərinə yarıçılpaq mənzildə gəzməməsini, bu hərəkətinin ayıb olduğunu, mənzildə gəlin olduğunu, ərinin yenidən gedib yatdığını, saat 21 radələrində Qnyaz yuxudan oyanıb ona irad tutmağa başladığını, həmin mənzilin ona məxsus olmasını, ürəyi necə istəyir gəzəcəyini bildirdiyini, ərinə isə cavabında bu halın düzgün olmadığını, böyük–kiçik var, ayıb olduğunu bildirdiyini, ərinin isə yersiz yerə iradlar tutub sanki onu günahlandırdığını, cavab qaytardıqda isə iki dəfə möhkəm zərbə ilə burun nahiyyəmə qəsdən zərbə vurduğunu, həmin vaxt burnundan qan açıldığını, gəlini Mədinənin araya girib araladıqlarını, bundan sonra ərinin gedib yatdığını, onun isə oğlu Elşənə zəng edib bu barədə məlumat verdiyini, oğlu Elşən ilə birlikdə şəhər Mərkəzi xəstəxanasına getdiklərini, orada ilkin tibbi yardım göstərdiklərini, xəstəxanada ona burnunun qırıldığını bildirdiklərini, bu barədə şəhər polis şöbəsinə ərizə ilə müraciət etdiyini, hazırda əri Təqsirləndirilən şəxsla barışdığını göstərmiş, buna görə də onun barəsində olan cinayət işinə xitam verilməsini xahiş etmişdir.